# Ҡазан милли тикшеренеү технология университеты

Ҡазан милли тикшеренеү технология университеты (татар. Казан милли тикшеренү технология университеты, Qazan milli tikşerenü texnologia universitetı Казан milli tikşerenü texnologia universitetı) — Ҡазан ҡалаһындағы дәүләт юғары уҡыу йорто.

# Ҡазан милли тикшеренеү технология университеты
## Тарихы

Ҡазан милли тикшеренеү технология университетының тарихы 1890 йылда асылған Ҡазан берләштерелгән сәнәғәт училищеһынан башлана. 1919 йылда Ҡазан сәнәғәт училищеһы Ҡазан политехник институты итеп үҙгәртелә. 1930 йылдың 13 майында Ҡазан политехник институтының химия факультеты һәм Ҡазан дәүләт университетының химия факультеты базаһында Ҡазан химия институты ойошторола, ул 1930 йылдың 23 июнендә А. М. Бутлеров исемендәге Ҡазан химия-технология институты тип атала, ә 1935 йылдың 23 апреленән 1992 йылдың декабренә тиклем — С. М. Киров исемендәге Ҡазан химия-технология институты (ҠХТИ).
1992 йылда ҠХТИ Ҡазан дәүләт технология университеты (ҠДТУ) тип үҙгәртелә.
2010 йылда университетҡа милли тикшеренеү университеты статусы бирелә.
Ҡазан милли тикшеренеү технология университетында 25 меңдән ашыу студент уҡый. Был юғары уҡыу йортонда 1670 уҡытыусы эшләй: 330 фән докторы, 236 профессор, 1189 фән кандидаты, 870 доцент. Ректоры — Юшко Сергей Владимирович.

# Ҡазан милли тикшеренеү технология университеты
## Рейтингы

2014 йылда «Эксперт РА» агентлығы вузды Бойондороҡһоҙ Дәүләттәр Берләшмәһенең иң яҡшы юғары уҡыу йорттары исемлегенә индерә, уға «Е» рейтинг класы бирелә.

# Ҡазан милли тикшеренеү технология университеты
## Университет структураһы

Инженер химия-технология институты (ИХТИ) (Инженер факультеты, элекке 1-се факультеты)
* Энергия туйындырылған материалдар һәм изделиелар факультеты (ФЭМИ)
* Экология, технология һәм мәғлүмәт хәүефһеҙлеге факультеты (ФЭТИБ)
Нефть һәм химия машиналар эшләү институты (ИХНМ) (2-се һәм 3-сө факультеттар)
* Механика факультеты (МФ)
* Энергомашиналар эшләү һәм технологик ҡорамалдар факультеты (ФЭмТО)
Нефть, химия һәм нанотехнологиялар институты (ИНХН) (4-се һәм 6-сы факультеттар)
* Наноматериалдар һәм нанотехнологиялар факультеты (ФННТ)
* Нефть һәм нефтехимия факультеты (ФННХ)
* Химик технологиялар факультеты (ФХТ)
Полимерҙар институты (ИП) (элекке 5-се факультет)
* Каучуктар һәм эластомерҙар эшкәртеү һәм технологиялар факультеты (ФТПКЭ)
* Пластик массалар һәм композиттар эшкәртеү һәм сертификациялау, технология факультеты (ФТПСПК)
* Косметикала һәм медицинала полимерҙар технологияһы һәм химия факультеты (ФХТПМК)
Еңел сәнәғәт, мода һәм дизайн технологиялары институты (ИТЛПМД) (элекке 7-се факультет)
* Еңел сәнәғәт һәм мода технологиялары факультеты (ФТЛПМ)
* Дизайн һәм программа инженерияһы факультеты (ФДПИ)
Идара итеү, автоматлаштырыу һәм мәғлүмәт технологиялары институты (ИУАИТ) (элекке 8-се факультет)
* Автоматлаштырыу һәм идара итеү факультеты (ФУА)
* Мәғлүмәт технологиялары факультеты (ФИТА)
Инновациялар менән идара итеү институты (ИУИ) (элекке 9-сы факультет)
* Сәнәғәт сәйәсәте һәм бизнес-етәкселек факультеты (ФППБА)
* Социотехник системалар факультеты (ФСТС)
Аҙыҡ-түлек производствоһы һәм биотехнология институты (ИППБТ) (элекке 10-сы факультет)
* Аҙыҡ-түлек технологиялары факультеты (ФПТ)
* Аҙыҡ-түлек инженерияһы факультеты (ФПИ)
Өҫтәмә профессиональ белем биреү институты